
Z A P I S N I K
33. sjednice Vijeća Mjesnog odbora „Bartol Kašić“
08.04.2024.

 u prostoru MS „Bartol Kašić“, Selska c. 3
s početkom 18:30 sati



NAZOČNI ČLANOVI VIJEĆA:
Irena Borojević, Sabina Silić Lozančić, Sanja Kucan i Denis Stević  

NENAZOČNI ČLANOVI VIJEĆA:
Dora Slakoper, Toni Kaučić, Zoran Stajčić

Predsjedava: Irena Borojević, predsjednica Vijeća

Vijećnici su materijale za 33. sjednicu zaprimili elektroničkim putem.


	Predsjednica konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.

	Bez rasprave većinom  od 3  glasa, Vijeće prihvaća tekst Zapisnika 32. sjednice Vijeća

Predsjednica predlaže dopunu dnevnog reda na način da je: 
točka 6. Ostavka Denisa Stevića na dužnost potpredsjednika MO “Bartol Kašić” i 
točka 7. Nacrt prijedloga Odluke o uvjetima korištenja javnih parkirališta, javnih garaža, 
              ner. cesta i dr. površina javne namjene za parkiranje vozila – mišljenje, traži se
	
Tako dopunjeni dnevni red daje na glasanje.
Vijeće jednoglasno  utvrđuje


D N E V N I   R E D

1. Staza uz Veliki potok, uz Pevex koja vodi od Ilice prema Plivi, značajna oštećenja pločica uz potok i nedostatak sigurnosne ograde, traži se postupanje
2. Zahtjev za povremeno korištenje prostora mjesne samouprave
·  Plavi grad
· Zlatni hmelj, dodatni termin u subotu
3. Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama - mišljenje traži se
4. Uklanjanje zelenog otoka sa k.č. 3193, premještaj zvona za staklo te postavljanje kontejnera za plastiku između nebodera na kbr. 13 i 15 u Prilazu baruna Filipovića  
5. HSLS- peticija za prometno rasterećenje i povećanje sigurnosti u ulici I. Cankara
6. Ostavka Denisa Stevića na dužnost potpredsjednika MO “Bartol Kašić” 
7. Nacrt prijedloga Odluke o uvjetima korištenja javnih parkirališta, javnih garaža, ner. cesta i dr. površina javne namjene za parkiranje vozila – mišljenje, traži se
8. Informacije, pitanja i prijedlozi
· Očevid 22.3.2024., postavljanje javnog zdenca - Park kod križanja Selske c. i Prilaza baruna Filipovića, k.č. 3204/1, k.o. Črnomerec   
· Očevid 15.03.2024., privremena regulacija; izvođenje završnih radova na rekonstrukciji u Ul. I. Cankara, od Ilice do Prilaza baruna Filipovića
· Odobrenje za postavu privremene prometne signalizacije do 22.03.2024., Ulica I. Cankara na dijelu od Prilaza baruna Filipovća  
· Odobrenje za postavu privremene regulacije do 22.04.2024., Ul. I. Cankara na dijelu od Prilaza baruna Filipovića   
· Zapisnik Ul. I. Cankara 22.03.2024. 


Ad 1. Staza uz Veliki potok, uz Pevex koja vodi od Ilice prema Plivi, značajna oštećenja pločica uz potok i nedostatak sigurnosne ograde, traži se postupanje
Predsjednica informira nazočne o predmetu rasprave i odlučivanja.
U raspravi sudjeluju svi vijećnici.

	Vijeće jednoglasno donosi


Z A K LJ U Č A K
o prijedlogu popravka oštećene staze uz potok pored Pevex-a, 
koja vodi od Ilice prema Plivi

1. Vijeće je raspravljalo o zahtjevu da se popravi oštećena staza uz potok pored Pevex-a, koja vodi od Ilice prema Plivi, a predstavlja opasnost za pješake koji se njome kreću. Pored značajno oštećene staze, uz potok nedostaje i zaštitna ograda, koja je postavljena samo jednim dijelom a ne cijelom dužinom.

2. Vijeće je suglasno sa zahtjevom iz točke 1. ovog zaključka.

3. Zaključak će biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec.

Ad 2. Zahtjev za povremenim korištenjem prostora mjesne samouprave

- Plavi grad
- Zlatni hmelj – zahtjev za dodatni termin u subotu

Predsjednica informira nazočne o zahtjevu Udruge Plavi grad za povremenim korištenjem prostora mjesne samouprave.

Vijeće jednoglasno donosi
Z A K LJ U Č A K
o korištenju prostora

1. Udruzi „Plavi grad“ odobrava se povremeno korištenje prostora u objektu koji koristi Mjesni odbor „Bartol Kašić“, Selska cesta 3, svaku srijedu u mjesecu u vremenu od 18:00 – 20:00 sati  (dvorana i uredska prostorija). 

2. Prostor iz točke 1. ovog zaključka, koristiti će Udruga „Plavi grad“  bez naknade. 

3. Udruga „Plavi grad“  obvezuje se postupati s pažnjom dobrog gospodara u korištenju prostora.

4.   O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, izdati će odobrenje o korištenju, a u skladu sa ovim zaključkom.


Predsjednica informira nazočne o zahtjevu Udruge Red zlatnog hmelja  za dodatnim terminom za povremeno korištenjem prostora mjesne samouprave.

Vijeće jednoglasno donosi

Z A K LJ U Č A K
o korištenju prostora

1. Udruzi Red zlatnog hmelja odobrava se dodatni termin za povremeno korištenje prostora u objektu koji koristi Mjesni odbor „Bartol Kašić“, Selska cesta 3, svaku subotu u mjesecu u vremenu od 15:00 – 18:00 sati  (uredska prostorija). 

2. Prostor iz točke 1. ovog zaključka, koristiti će Udruga Red zlatnog hmelja  bez naknade. 

3. Udruga Red zlatnog hmelja obvezuje se postupati s pažnjom dobrog gospodara u korištenju prostora.

4.   O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, izdati će odobrenje o korištenju, a u skladu sa ovim zaključkom.


 
Ad 3. Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama - mišljenje traži se

Predsjednica informira nazočne o predmetu rasprave i odlučivanja.
U raspravi sudjeluju svi vijećnici. 

Vijeće jednoglasno donosi

Z A K LJ U Č A K
o Nacrtu prijedloga Naredbe o uvjetima prometovanja u središnjem dijelu Grada Zagreba i pješačkim zonama

1. Vijeće je raspravljalo o Nacrtu prijedloga Naredbe o uvjetima prometovanja u središnjem dijelu Grada Zagreba i pješačkim zonama.

2. Vijeće daje pozitivno mišljenje na točku 1. ovog zaključka.

3. Zaključak će biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec.






Ad 4. Uklanjanje zelenog otoka sa k.č. 3193, premještaj zvona za staklo te postavljanje kontejnera za plastiku između nebodera na kbr. 13 i 15 u Prilazu baruna Filipovića

Predsjednica informira nazočne o predmetu rasprave i odlučivanja.
U raspravi sudjeluju svi vijećnici

	Vijeće jednoglasno donosi        

Z A K LJ U Č A K

o prijedlogu uklanjanja zelenog otoka sa k.č. 3193; premještaj zvona za staklo te postavljanje kontejnera za plastiku između nebodera na kbr. 13 i 15 
u Prilazu baruna Filipovića

1. Vijeće je raspravljalo o prijedlogu uklanjanja zelenog otoka sa k.č. 3193, premještanju zvona za staklo te postavljanju kontejnera za plastiku između nebodera na kbr. 13 i 15 u Prilazu baruna Filipovića.                          

2. Vijeće je suglasno sa zahtjevom da se:  
· ukloni zeleni otok sa k.č. 3193  
· da se zvono za staklo koje se nalazi kod nebodera u Prilazu baruna Filipovića kbr. 15 premjesti između nebodera u Prilazu baruna Filipovića kbr.13 i 15, na lokaciju kako je označeno na slici - umjesto kontejnera za bio otpad (njega pomaknuti u niz kraj ostalih kontejnera)
· da se stave poklopci na postojeće, potrgane kontejnere između nebodera
· da se postavi još jedan kontejner za plastiku između nebodera u Prilazu baruna Filipovića 13 i 15
3. Zaključak će biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec.


Ad 5. HSLS - peticija za prometno rasterećenje i povećanje sigurnosti u ulici I. Cankara

Predsjednica informira nazočne o predmetu rasprave i odlučivanja.
U raspravi sudjeluju svi vijećnici

	Vijeće jednoglasno donosi

Z A K LJ U Č A K
[bookmark: _GoBack]o prijedlogu HSLS-a i dostavljenoj peticiji za prometno rasterećenje i povećanje sigurnosti u ulici Ivana Cankara

1. Vijeće je raspravljalo o prijedlogu i peticiji HSLS-a Grada Zagreba, Ogranak Črnomerec za prometno rasterećenje i povećanje sigurnosti u ulici Ivana Cankara, koji predlažu da se u prometnu regulaciju Ul. Ivana Cankara uvrsti: 

-izmiještanje autobusnih linija ZET-a iz Ulice Ivan Cankar na Selsku ulicu 
-zabrana prometovanja Ulicom Ivana Cankara za vozila preko 7,5 tona
-izrada proširenja ispred OŠ Ivana Cankar sa mogućnošću ograničenog kratkotrajnog
 parkiranja za roditelje djece i školske autobusa
-povećanje protočnosti semafora na križanju Ilice i Ulice Ivan Cankar

2. -Vijeće je mišljenja da autobusnu liniju ZET-a ne treba izmiještati.
-Vijeće je suglasno je sa prijedlogom o zabrani prometovanja za vozila preko 7,5 tona.
-Vijeće traži da se utvrdi zašto prilikom nedavne rekonstrukcije ulice nisu napravljena proširenja za potrebe kratkotrajnog parkinga, kako je bilo u inicijalnom projektu.
-Vijeće je suglasno s prijedlogom povećanja protočnosti semafora na križanju Ilice i Ulice Ivana Cankara produljenjem trajanja zelenog svijetla na semaforu.
3. Zaključak će biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec.






Ad 6. Ostavka Denisa Stevića na dužnost potpredsjednika MO “Bartol Kašić”
-donošenje zaključka

Predsjednica informira nazočne o ostavci Denisa Stevića na dužnost potpredsjednika MO “Bartol Kašić”. Vijećnici su ostavku potpredsjednika primili na znanje.

	Vijeće jednoglasno donosi

ZAKLJUČAK
o razrješenju 
potpredsjednika Vijeća MO “Bartol Kašić”

1. Denis Stević  se na svoj zahtjev razrješuje dužnosti potpredsjednika Vijeća MO “Bartol Kašić”.  Ostaje član VMO Bartol Kašić“.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec.


Ad 7. Nacrt prijedloga Odluke o uvjetima korištenja javnih parkirališta, javnih garaža, ner. cesta i dr. površina javne namjene za parkiranje vozila – mišljenje, traži se

Predsjednica informira nazočne o predmetu rasprave i odlučivanja.
U raspravi sudjeluju svi vijećnici.

	Vijeće jednoglasno donosi

Z A K LJ U Č A K

o Nacrtu prijedloga Odluke o uvjetima korištenja javnih parkirališta, javnih garaža, ner. cesta i dr. površina javne namjene za parkiranje vozila, mišljenje, traži se

1. Vijeće je raspravljalo o Nacrtu prijedloga Odluke o uvjetima korištenja javnih parkirališta, javnih garaža, ner. cesta i dr. površina javne namjene za parkiranje vozila.

2. Vijeće daje pozitivno mišljenje na točku 1. ovog zaključka.

3. Zaključak će biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec.

	
Ad 8. Informacije, pitanja i prijedlozi

	Predsjednica  informira članove Vijeća o:
· Očevidu 22.3.2024., postavljanje javnog zdenca - Park kod križanja Selske c. i Prilaza baruna Filipovića, k.č. 3204/1, k.o. Črnomerec   
· Očevidu 15.03.2024., privremena regulacija; izvođenje završnih radova na rekonstrukciji u Ul. I. Cankara, od Ilice do Prilaza baruna Filipovića
· Odobrenju za postavu privremene prometne signalizacije do 22.03.2024., Ulica I. Cankara na dijelu od Prilaza baruna Filipovća  
· Odobrenju za postavu privremene regulacije do 22.04.2024., Ul. I. Cankara na dijelu od Prilaza baruna Filipovića   
· Zapisnik Ul. I. Cankara 22.03.2024. 

Sjednica je završila u 18:55 sati.

KLASA: 024-08/24-03/666
URBROJ: 251-13-11-3-24-2
Zagreb, 08.04.2024.
								           Predsjednica Vijeća 
    								 Mjesnog odbora „Bartol Kašić“	



	    								Irena Borojević

Prilog : pojašnjenje točke 4. – slika 1, 2 i 3

Slika 1

[image: A street with buildings and trees

Description automatically generated]




Slika 2

[image: A building with a parking lot and a green trash can

Slika 3

[image: A group of trash cans in a row

